Diari Oficial de la Generalitat Valenciana


Sumari del DOGV 4318, del 21-08-2002 (2002/8010)

ACORD de 27 de juny de 2002, de la Comissió Territorial d'Urbanisme de València, relatiu al Pla de Reforma Interior L'Estació de Massanassa.
--------------------------------------------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8010


Data del document
:   27-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Massanassa
    * pla d'urbanisme

ACORD de 27 de juny de 2002, de la Comissió Territorial d'Urbanisme de València, relatiu al Pla de Reforma Interior L'Estació de Massanassa. [2002/8010]
  
Vist l'expedient tramés per l'Ajuntament de Massanassa referit al Pla de Reforma Interior ?L'Estació?, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 3 d'agost de 2000. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan amb data 5 d'octubre de 2000.
  
El ple de l'Ajuntament, en la sessió realitzada el dia 9 de maig de 2002, aprova la modificació del document amb la correcció de les deficiències observades en l'Acord de la Comissió Territorial d'Urbanisme de 24 d'abril de 2002.
  
Segon
  
El projecte consta de memòria, plànols d'informació i ordenació i annex d'homologació sectorial modificativa.
  
Tercer
  
L'objecte del projecte és l'obertura d'un carrer paral·lel a la via del ferrocarril per a potenciar el transport públic i millorar la imatge de la ciutat des de l'estació de ferrocarril. L'actuació del Pla de Reforma Interior és doble, d'una banda es modifica la classificació del sòl vigent en el Pla General d'Ordenació Urbana i per una altra, es delimita una unitat d'execució que permeta la seua gestió.
  
L'àmbit del Pla de Reforma Interior comprén una superfície de 8.941'45 m², té forma allargada i transcorre paral·lelament a la via fèrria, al nord de l'Estació. Una part de l'àrea està classificada pel planejament vigent com a sòl no urbanitzable de protecció d'infraestructures (4.061'00 m²) i d'ells, part de la zona de domini públic (1.218,75 m²), i la resta (4.880'45 m²) està classificat com a sòl urbà residencial.
  
Tots els límits de la unitat d'execució excepte l'oest responen a elements físics.
  
S'establix una àrea de repartiment coincident amb la delimitació de la unitat d'execució, seguint els criteris de l'article 62.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. L'aprofitament tipus es fixa en 2'08 m²t/m²s.
  
El Pla de Reforma Interior respecta la trama urbana existent i el número de plantes fixat en el Pla General d'Ordenació Urbana (3 + àtic), i es manté la tipologia projectada pel Pla vigent. Es manté l'ús residencial i la normativa edificatòria i tolerància d'usos fixada en les Normes Urbanístiques.
  
En la memòria s'indica que es considera innecessari l'Estudi d'Impacte Ambiental ja que la classificació com a sòl no urbanitzable de part de l'àmbit correspon a una necessitat de protecció d'infraestructura i no per a preservar valors naturals o agrícoles del terreny.
  
Les dades referents a les modificacions de classificació i qualificació del sòl dins del PRI són les següents:
  
 PGOU PRI
  
SÒL URBÀ Parcel·les edificables 4.353'00 m² 4.901'87 m²
  
RESIDENCIAL
  
 Vials 527'45 m² 2.820 m²
  
DOMINI PÚBLIC ?- 1.218,75 m²
  
SÒL NO URBANITZABLE 4.061'00 m² ?-
  
Total 8.941'45 m² 8.941'45 m²
  
Quart
  
Durant la tramitació de l'expedient s'ha sol·licitat informe dels següents organismes:
  
Direcció General de Ferrocarrils de la Secretaria d'Estat d'Infraestructures del Ministeri de Foment, emés amb data 25 de març de 2002 en sentit favorable.
  
. Delegació en les Comunitats Autònomes Valenciana i Regió de Múrcia de la Direcció de Patrimoni i Urbanisme de RENFE, rebut l'informe amb data 11 de juny de 2002 en sentit favorable.
  
Cinqué
  
Massanassa té un Pla General d'Ordenació Urbana aprovat definitivament per la Comissió Territorial d'Urbanisme el 18 de desembre de 1990.
  
Sisé
  
La Comissió Territorial d'Urbanisme de València, en la sessió celebrada el 31 de gener de 2001, va acordar suspendre l'aprovació definitiva del projecte fins que s'esmenen les deficiències indicades en l'informe de la Secretària d'Estat d'Infraestructures del Ministeri de Foment i s'incorporen al projecte les mesures necessàries per a amortir l'impacte acústic que la infraestructura ferroviària generarà en el sòl residencial.
  
La Comissió Territorial d'Urbanisme de València, en la sessió realitzada el 24 d'abril de 2002, va acordar suspendre l'aprovació definitiva fins que es justifiquen les mesures que cal adoptar per a prevenir en la mesura que es puga l'impacte acústic de la línia ferroviària en els nous habitatges, i siga aprovat i diligenciat per l'Ajuntament el document presentat.
  
Seté
  
La Comissió Informativa de la Comissió Territorial d'Urbanisme de València, en sessió celebrada el 21 de juny de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix els articles 54 i 55 per remissió a l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptuen els articles 27 i 28 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i en la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Tercer
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
Es complixen les especificacions de l'article 17 de l'annex al RPCV referents que la relació entre l'índex de sòl dotacional i l'índex d'edificabilitat bruta és major en la nova ordenació, considerant l'àmbit objecte del projecte.
  
Cinqué
  
Amb relació a l'exigència d'adoptar les mesures necessàries per a amortir l'impacte acústic que la infraestructura ferroviària generarà en el sòl residencial, el projecte preveu incorporar mesures de protecció acústica en el tanca de protecció del ferrocarril que serà a càrrec de la unitat d'execució.
  
Sisé
  
La Direcció General de Ferrocarrils de la Secretaria d'Estat d'Infraestructures del Ministeri de Foment ha emés informe, en sentit favorable a la nova ordenació proposada, en la qual s'exclou de les actuacions urbanístiques la zona de domini públic inclosa dins del sector.
  
Seté
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de reforma interior modificatius de l'ordenació estructural de municipis de menys de 50.000 habitants, de conformitat amb el que disposa l'article 54.2.B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 10.a, per remissió de l'article 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha esmentat anteriorment, la Comissió Territorial d'Urbanisme, en la sessió celebrada el 27 de juny de 2002, acorda aprovar definitivament l'homologació i pla de reforma interior de millora ?L'Estació- de Massanassa.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que puga interposar qualsevol altre recurs que estime oportú.
  
València, 27 de juny de 2002. El secretari de la Comissió Territorial d'Urbanisme: José Manuel Palau Navarro.